CELEX: 62018CN0002
Language: et
Date: 2018-01-02 00:00:00
Title: Kohtuasi C-2/18: Eelotsusetaotlus, mille on esitanud Lietuvos Respublikos Konstitucinis Teismas (Leedu) 2. jaanuaril 2018 – Leedu Vabariigi parlamendi liikmete rühm

19.3.2018   
            
            
               ET
            
            
               Euroopa Liidu Teataja
            
            
               C 104/19
            
         Eelotsusetaotlus, mille on esitanud Lietuvos Respublikos Konstitucinis Teismas (Leedu) 2. jaanuaril 2018 – Leedu Vabariigi parlamendi liikmete rühm
   (Kohtuasi C-2/18)
   (2018/C 104/24)
   Kohtumenetluse keel: leedu
   
      Eelotsusetaotluse esitanud kohus
   
   Lietuvos Respublikos Konstitucinis Teismas
   
      Põhikohtuasja pooled
   
   
      Taotleja: Leedu Vabariigi parlamendi liikmete rühm
   
      Teine menetlusosaline: Lietuvos Respublikos Seimas (Leedu Vabariigi parlament)
   
      Eelotsuse küsimused
   
   
               1.
            
            
               Kas määruse nr 1308/2013 (1) artikli 148 lõiget 4 saab tõlgendada nii, et toorpiimatootjate läbirääkimispositsiooni tugevdamiseks ja ebaausa kaubanduspraktika ärahoidmiseks ning võttes arvesse teatavaid liikmesriigi piima- ja piimatootesektori struktuurilisi iseärasusi ning muutusi piimaturul, ei keela see määrus kehtestada siseriiklikke õigusnorme, mis piiravad lepingupoolte vabadust toorpiima ostuhinna läbirääkimisel selles mõttes, et toorpiima ostjal on keelatud maksta ühte ja samasse müüdava piima koguse põhjal määratud rühma kuuluvatele toorpiima müüjatele, kes ei kuulu tunnustatud piimatootjate organisatsiooni, sama kvaliteedi ja koostisega ning ühel ja samal viisil ostjani toimetatava toorpiima eest erinevaid hindu, mistõttu ei saa pooled kokku leppida teistsuguses toorpiima ostuhinnas muude tegurite põhjal?
            
         
               2.
            
            
               Kas määruse nr 1308/2013 artikli 148 lõiget 4 saab tõlgendada nii, et toorpiimatootjate läbirääkimispositsiooni tugevdamiseks ja ebaausa kaubanduspraktika ärahoidmiseks ning võttes arvesse teatavaid liikmesriigi piima- ja piimatootesektori struktuurilisi iseärasusi ning muutusi piimaturul, ei keela see määrus kehtestada siseriiklikke õigusnorme, mis piiravad lepingupoolte vabadust toorpiima ostuhinna läbirääkimisel selles mõttes, et toorpiima ostjal on keelatud põhjendamatult alandada toorpiima ostuhinda ning hinna alandamine rohkem kui 3 % võrra on võimalik üksnes siis, kui riigi volitatud asutus loeb hinna alandamise põhjendatuks?
            
         
      (1)  Euroopa Parlamendi ja nõukogu 17. detsembri 2013. aasta määrus (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (ELT L 347, 20.12.2013, lk 671).